CELEX: 32019D1581
Language: el
Date: 2019-09-16 00:00:00
Title: Απόφαση (ΕΕ) 2019/1581 του Συμβουλίου, της 16ης Σεπτεμβρίου 2019, σχετικά με την υποβολή, εξ ονόματος της Ευρωπαϊκής Ένωσης, προτάσεων τροποποίησης των προσαρτημάτων Ι και ΙΙ της σύμβασης για τη διατήρηση των αποδημητικών ειδών της άγριας πανίδας (CMS), ενόψει της δέκατης τρίτης συνεδρίασης της διάσκεψης των μερών

25.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 245/7
               
            
         ΑΠΟΦΑΣΗ (ΕΕ) 2019/1581 ΤΟΥ ΣΥΜΒΟΥΛΙΟΥ
         της 16ης Σεπτεμβρίου 2019
         σχετικά με την υποβολή, εξ ονόματος της Ευρωπαϊκής Ένωσης, προτάσεων τροποποίησης των προσαρτημάτων Ι και ΙΙ της σύμβασης για τη διατήρηση των αποδημητικών ειδών της άγριας πανίδας (CMS), ενόψει της δέκατης τρίτης συνεδρίασης της διάσκεψης των μερών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η σύμβαση για τη διατήρηση των αποδημητικών ειδών της άγριας πανίδας, («σύμβαση») συνήφθη από την Ένωση με την απόφαση 82/461/ΕΟΚ (1) του Συμβουλίου και άρχισε να ισχύει την 1η Νοεμβρίου 1983.
                  
               
                     (2)
                  
                  
                     Σύμφωνα με το άρθρο ΧΙ της σύμβασης, η διάσκεψη των μερών δύναται να τροποποιεί τα προσαρτήματα Ι και ΙΙ της σύμβασης.
                  
               
                     (3)
                  
                  
                     Η διάσκεψη των μερών ενδέχεται να εγκρίνει τέτοιες τροποποιήσεις κατά τη δέκατη τρίτη συνεδρίασή της που θα διεξαχθεί από τις 15 έως τις 22 Φεβρουαρίου 2020. Η γραμματεία της σύμβασης έχει ενημερώσει τα συμβαλλόμενα μέρη της σύμβασης ότι οιαδήποτε πρόταση τροποποίησης πρέπει να κοινοποιηθεί, σύμφωνα με το άρθρο XI παράγραφος 3 της σύμβασης, έως τις 19 Σεπτεμβρίου 2019. Η Ένωση, ως συμβαλλόμενο μέρος της σύμβασης, δύναται να υποβάλει τέτοιες προτάσεις.
                  
               
                     (4)
                  
                  
                     Η ένταξη των ειδών Tetrax tetrax στο προσάρτημα Ι και των ειδών Tetrax tetrax, Galeorhinus galeus και Sphyrna zygaena στο προσάρτημα ΙΙ είναι επιστημονικά έγκυρη και συνάδει με την ενωσιακή νομοθεσία και με τη δέσμευση της Ένωσης για διεθνή συνεργασία στον τομέα της προστασίας της βιοποικιλότητας.
                  
               
                     (5)
                  
                  
                     Η Ένωση θα πρέπει συνεπώς να υποβάλει τις προτάσεις αυτές για τροποποίηση των προσαρτημάτων Ι και ΙΙ της σύμβασης. Η Επιτροπή θα πρέπει να κοινοποιήσει τις εν λόγω προτάσεις στη γραμματεία της σύμβασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Ενόψει της δέκατης τρίτης συνεδρίασης της διάσκεψης των μερών της σύμβασης περί της διατήρησης των αποδημητικών ειδών που ανήκουν στην άγρια πανίδα, η Ένωση υποβάλλει τις ακόλουθες προτάσεις:
               
                           α)
                        
                        
                           τροποποίηση του προσαρτήματος I της σύμβασης για να συμπεριληφθεί το είδος Tetrax tetrax·
                        
                     
                           β)
                        
                        
                           τροποποιήσεις του προσαρτήματος IΙ της σύμβασης για να συμπεριληφθούν τα είδη Tetrax tetrax, Galeorhinus galeus και Sphyrna zygaena.
                           
                        
                     
            
               2.   Η Επιτροπή κοινοποιεί στη γραμματεία της σύμβασης, εξ ονόματος της Ένωσης, τις προτάσεις περί των οποίων στην παράγραφο 1.
            
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 16 Σεπτεμβρίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Απόφαση 82/461/ΕΟΚ του Συμβουλίου της 24ης Ιουνίου 1982 για τη σύναψη σύμβασης περί της διατήρησης των αποδημητικών ειδών που ανήκουν στην άγρια πανίδα (ΕΕ L 210 της 19.7.1982, σ. 10).